stanford-oval/wikipedia huggingface dataset:
1229

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Katalonialaiset veivät Mallorcan muslimeilta.
Kuudennen ristiretken yhteydessä Fredrik II valloitti Jerusalemin.
Paavi Gregorius IX:n 23. tammikuuta päivätyssä kirjeessä annettiin lupa siirtää Suomen piispanistuin ja tuomiokirkko sopivampaan paikkaan. Kirje aloitti Turun tuomiokirkon rakentamisen ja sitä pidetään Turun perustamisvuotena vaikka alue oli asuttu jo ennen sitä.
Aiheesta muualla

Kuvia tai muita tiedostoja aiheesta 1229 Wikimedia Commonsissa
Marc Habscheid

| Marc Habscheid |
| --- | --- |
 Marc Habscheid vuonna 2011.
Henkilötiedot
Syntynyt: 1. maaliskuuta 1963 (ikä 61) Swift Current, Saskatchewan
Kansalaisuus:   Kanada
Jääkiekkoilija
Pelipaikka:  hyökkääjä
Pituus:  185 cm
Paino:  82 kg
Pelaajaura
Pääsarjaura:  1981–1996
Seurat:  Edmonton Oilers (NHL),   Moncton Alpines (AHL),   Nova Scotia Oilers (AHL),   Minnesota North Stars (NHL),   Springfield Indians (AHL),   Detroit Red Wings (NHL),   Calgary Flames (NHL),   SC Bern (NLA),   Las Vegas Thunder (IHL),   Augsburger Panther (DEL)
NHL-varaus:  113. varaus, 1981 Edmonton Oilers
Marc Joseph Habscheid (1. maaliskuuta 1963 Swift Current, Saskatchewan, Kanada) on kanadalainen jääkiekkovalmentaja ja entinen jääkiekkoilija. Hän pelasi NHL:ssä 345 ottelua ja kiekkoili urallaan myös Sveitsin ja Saksan pääsarjassa. Pelaajauransa jälkeen hän aloitti valmentajana. Habscheid on valmentanut pääosin WHL-juniorisarjojen joukkueita, mutta hän on luotsannut Kanadan kertaalleen maailmanmestariksi.
Ura > Pelaajana > Seurajoukkueissa

Habscheid pelasi kaudet 1979–1981 WHL:n Saskatoon Bladesissa. Kesällä 1981 Edmonton Oilers varasi hänet NHL:ään. Hän aloittikin kauden 1981–1982 Edmontonissa, mutta hänet lähetettiin seitsemän pelin jälkeen takaisin Saskatooniin. WHL:ssä Habscheid teki 151 pistettä 55 ottelussa. WHL-kauden jälkeen Habscheid siirtyi pelaamaan CHL:n pudotuspelejä Wichita Windiin.
Lokakuussa 1982 Habscheid kaupattiin WHL:ssä Saskatoonista Kamloops Junior Oilersiin, jossa pelasi kuusi ottelua tehoin 7+16. Edmontonin organisaatiossa hän pelasi kauteen 1984–1985 asti. Neljän kauden aikana Habscheid pelasi Edmontonissa 74 ottelua. Kausilla 1983–1984 ja 1984–1985 Edmonton voitti Stanley Cupin, mutta Habscheid ei pelannut tarpeeksi otteluita kauden aikana, jotta hän olisi saanut nimeään voittopokaaliin. Lokakuussa 1985 Habscheid kieltäytyi menemästä Edmontonin farmiseuraan Nova Scotia Voyageursiin, ja Edmonton hyllytti hänet. Habscheid oli hyllytettynä joulukuulle, jolloin hänet kaupattiin Minnesota North Starsiin. Edmonton sai Habscheidista, Don Barberista ja Emanuel Viveirosista Gord Shervenin ja Don Biggsin.
Minnesotassa Habscheid pelasi kaudella 1985–1986 kuusi ottelua ja pääosa kaudesta meni farmiseura Springfield Indiansissa. Minnesota lähetti jälleen Habscheidin farmiin kauden 1986–1987 alussa, mutta hän kieltäytyi jälleen ilmoittautumasta farmiseurassa. Osapuolet päätyivät kompromissiratkaisuun ja Habscheid pelasi Kanadan maajoukkueen mukana loppukauden ja seuraavan kauden alun. Calgaryn olympialaisten jälkeen hän palasi Minnesotaan. Kausi 1988–1989 oli Habscheidin uran paras, kun hän teki Minnesotassa 76 ottelussa 54 pistettä. Kesällä 1989 hän solmi sopimuksen Detroit Red Wingsin kanssa. Detroitista hän siirtyi kahden kauden jälkeen Calgary Flamesiin vaihdossa Brian MacLellaniin. Calgaryssä Habscheid pelasi kauden 1991–1992, joka jäi hänen viimeisekseen NHL:ssä.
Kauden 1992–1993 Habscheid edusti Sveitsin liigan SC Berniä. Seuraavat kaksi kautta hän pelasi Las Vegas Thunderissa IHL:ssa. Keväällä 1995 Habscheid palasi Eurooppaan, kun hän edusti loppukauden sveitsiläistä EV Zugia. Habscheidin uran viimeinen kausi meni Saksan DEL-liigan Augsburger Pantherissa. Hän joutui lopettamaan uransa kroonisen niveltulehduksen takia.
Ura > Pelaajana > Maajoukkueessa

Habscheid oli Kanadan avainpelaajia sen ensimmäisessä nuorten maailmanmestaruudessa. Habscheid oli vuoden 1982 kilpailujen Kanadan paras maalintekijä kuudella osumallaan, kun Kanada voitti maailmanmestaruuden.
Habscheid kierteli Kanadan maajoukkueen mukana kahdella kaudella 1986–1988. Calgaryn olympialaisia edeltäneellä kiertueella Habscheid oli Kanadan paras pistemies. Hänet valittiinkin edustamaan Kanadaa olympialaisiin. Kanada sijoittui Calgaryssä neljänneksi. Ainoat aikuisten MM-kilpailunsa Habscheid pelasi 1992, jolloin Kanada jäi kahdeksanneksi.
Ura > Valmentajana

Habscheid aloitti valmennusuransa SJHL-juniorisarjan Melfort Mustangsissa, jota valmensi kauden 1996–1997. Heinäkuussa 1997 hän siirtyi valmentamaan WHL:n Kamloops Blazersia. Kamloopsia hän valmensi kaksi kautta, ja kaudella 1999–2000 hän aloitti WHL:n Kelowna Rocketsissa. Habscheid nimettiin kaudella 2002–2003 Kanadan juniorisarjojen vuoden valmentajaksi. Habscheid toimi myös Kanadan nuorten maajoukkueen apulaisvalmentajana MM-kilpailuissa 2002, jolloin Kanada sijoittui hopealle. Vuoden 2003 MM-turnauksessa Habscheid johti Kanadaa päävalmentajana, ja hän oli ensimmäinen Kanadaa nuorten maailmanmestaruuskilpailuissa sekä pelaajana että valmentajana edustanut henkilö. Kanada oli turnauksessa jälleen toinen. Kaudella 2003–2004 Habscheid valmensi Kelownan Memorial Cupin mestariksi.
Kanadan jääkiekkomaajoukkueen päävalmentajaksi Habscheid nimettiin kesällä 2004. Hän toimi joukkueen valmentajana kahden vuoden ajan. Habscheidin valmennuksessa Kanada voitti MM-kultaa vuoden 2005 kisoissa. Torinon olympialaisissa Habscheid oli Kanadan apulaisvalmentaja. Myöhemmin keväällä pelatuissa MM-kilpailuissa hän jatkoi päävalmentajana. Kanada sai jälleen mitalin, kun se sijoittui hopealle.
Boston Bruins nimesi Habscheidin Dave Lewisin apulaisvalmentajaksi kaudelle 2006–2007. Habscheid oli Bostonin apulaisvalmentajana yhden kauden. Lewis ja Habscheid saivat potkut kauden jälkeen. Habscheid palasi valmennustehtäviin kaudelle 2009–2010, kun hänet nimettiin WHL-joukkue Chilliwack Bruinsin päävalmentajaksi.
Aiheesta muualla

Marc Habscheid The Internet Hockey Databasessa (englanniksi)
Marc Habscheid Elite Prospects. Everysport Media Group AB. (englanniksi)
1279

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Mongolit kukistivat Song-dynastian viimeiset rippeet Guangdongissa.
Kuolleita

Alfonso III, Portugalin kuningas
127 tuntia

| 127 tuntia> 127 Hours |
| --- | --- |

Ohjaaja:  Danny Boyle
Käsikirjoittaja:  Danny Boyle Simon Beaufoy
Perustuu:  Aron Ralstonin kirjaan Kiven ja kovan paikan välissä
Tuottaja:  Danny Boyle Christian Colson John Smithson
Säveltäjä:  A. R. Rahman
Kuvaaja:  Anthony Dod Mantle Enrique Chediak
Leikkaaja:  Jon Harris
Pääosat:  James Franco Amber Tamblyn Kate Mara
Valmistustiedot
Valmistusmaa:   Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix Disney+
Ensi-ilta:   12. marraskuuta 2010  4. helmikuuta 2011
Kesto:  94 minuuttia
Alkuperäiskieli:  englanti
Budjetti:  18 miljoonaa dollaria
Tuotto:  60 738 797 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
127 tuntia (127 Hours) on Danny Boylen käsikirjoittama ja ohjaama seikkailuelokuva vuodelta 2010. Elokuvan pääosaa näyttelee James Franco. Boylen lisäksi elokuvaa oli kirjoittamassa Simon Beaufoy. Elokuvan tuottajina olivat Christian Colson ja John Smithson.
Elokuva perustuu vuorikiipeilijä Aron Ralstonin omaelämäkertaan Kiven ja kovan paikan välissä. Vuonna 2003 Ralstonin käsi jäi jumiin siirtolohkareen ja kallionseinämän väliin Robbers Roostissa, Utahissa. Hän oli loukussa yli viisi vuorokautta, mutta selviytyi lopulta amputoimalla kätensä tylsällä veitsellä.
Elokuvan musiikin on säveltänyt A. R. Rahman, joka sävelsi musiikin myös Boylen edelliseen elokuvaan Slummien miljonääri. Elokuva sai hyvän vastaanoton kriitikoilta ja sai kuusi Oscar-ehdokkuutta muun muassa parhaan elokuvan ja parhaan miespääosan kategorioissa.
Näyttelijät

| 0 | 1 | 2 |
| --- | --- | --- |
|  James Franco  | … |  Aron Ralston   |
|  Amber Tamblyn  | … |  Megan McBride   |
|  Kate Mara  | … |  Kristi Moore   |
|  Clémence Poésy  | … |  Rana   |
|  Lizzy Caplan  | … |  Sonja Ralston   |
|  Treat Williams  | … |  Larry Ralston   |
|  Kate Burton  | … |  Donna Ralston   |
Aiheesta muualla

Kuvia tai muita tiedostoja aiheesta 127 tuntia Wikimedia Commonsissa
Maailman matkamies

| Maailman matkamies Reijo Viita |
| --- | --- | --- |

Studioalbumin tiedot
 Äänitetty : 1980
 Julkaistu: 1980
 Tuottaja(t): Seppo Rannikko
 Tyylilaji: iskelmä
 Levy-yhtiö: JP-musiikki
Reijo Viidan muut julkaisut
| Ilta venäläisessä ravintolassa 1977 | Maailman matkamies 1980 | Juhlalevy 2007 |
Maailman matkamies on Reijo Viidan toinen albumi vuodelta 1980. Osan kappaleista on sovittanut Seppo Rannikko ja osan nimimerkki Erkki Toi.
Kappaleet

Aamu Lapissa
Eikö kukaan voi mua rakastaa
Ilta kotikujalla
Josef Josef
Kadotettu onni
Koskipuisto
Kuin kynttilän liekki
Kulkuri kuu sekä tähti
Kultainen tango
Maailman matkamies
Mona Lisa
Sä kuulut päivään jokaiseen
Martti Hagman

Martti Juhani Hagman (s. 11. huhtikuuta 1941 Helsinki) on suomalainen järjestö- ja yritysjohtaja, joka on saanut matkailuneuvoksen arvonimen.
Hagman kävi keskikoulun ja suoritti opintoja Yhteiskunnallisessa korkeakoulussa 1959–1960, minkä lisäksi hän on suorittanut matkailu-, majoitus- ja ravitsemis- sekä koulutusalan kursseja. Hagman oli Helsingin Osuuskaupan ravintolatarkastaja 1964–1971 ja osastopäällikkö 1971–1972, Osuusliike Elannon hotelli- ja ravintolaryhmän aluepäällikkö 1972–1979 ja osastopäällikkö 1979–1982, E-Instituutin koulutuspäällikkö ja apulaisrehtori 1982–1985, Lomaliiton toimitusjohtaja 1985–1999 sekä Savonlinnan Kylpylaitos Oy:n, Kalajoen Matkailukeskus Rantakalla Oy:n, Lomaliiton Leirintä Oy:n, Savonlinnan Terveyskylpyläsäätiön ja Kuntolomatoiminnan Tutkimussäätiön toimitusjohtaja 1985–1999. Hänellä oli uransa aikana myös useita asiantuntija- ja luottamustehtäviä. Matkailuneuvoksen arvonimen Hagman sai vuonna 1999.
Mark Lanegan

| Mark Lanegan |
| --- | --- |
 Mark Lanegan esiintymässä vuonna 2012.
Henkilötiedot
Koko nimi:  Mark William Lanegan
Syntynyt: 25. marraskuuta 1964
Kuollut: 22. helmikuuta 2022 (57 vuotta)
Muusikko
Tyylilajit:  vaihtoehtorock ja grunge 
Soittimet:  kitara 
Levy-yhtiöt:  Sub Pop 
Aiheesta muualla
www.marklanegan.com
  [ Muokkaa Wikidatassa ] [ ohje ]  
Mark William Lanegan (25. marraskuuta 1964 – 22. helmikuuta 2022 Killarney, Irlanti) oli yhdysvaltalainen muusikko. Hänet tunnettiin parhaiten sooloprojektistaan sekä yhtyeistä Screaming Trees ja Queens of the Stone Age. Lanegan työskenteli myös muun muassa Melissa Auf der Maurin, Mad Seasonin, Mondo Generatorin ja Masters of Realityn kanssa.
Vuonna 1990 Lanegan julkaisi ensimmäisen soolo-albuminsa The Winding Sheet SubPop Recordsin kautta. Nirvanan laulaja-kitaristi Kurt Cobain oli albumilla vieraileva kitaristi ja taustalaulaja kappaleissa ”Down in the Dark” ja ”Where Did You Sleep Last Night?”. Jälkimmäinen on cover-versio Huddie Ledbetterin alkuperäisestä kappaleesta. Myöhemmin Nirvana soitti oman versionsa kappaleesta, joka kuullaan yhtyeen MTV Unplugged in New York -albumilla. The Winding Sheet sai paljon kaupallista menestystä ja Lanegan nauhoitti sen jälkeen viisi studio-albumia lisää.
Laneganin sooloalbumeilla on enemmän vaikutteita bluesista, countrysta ja folkista kuin Screaming Treesin albumeilla.
Lanegan kävi Suomessa elokuussa 2006 Twilight Singersin kanssa soittamassa keikan Tavastia-klubilla.
Queens of the Stone Age

Vuosina 2000–2005 Lanegan oli Queens of the Stone Agen kolmas laulaja. Hänen lauluaan kuullaan muun muassa Queens of the Stone Agen kappaleissa ”Song for the Dead”, ”Hangin’ Tree” ja ”In the Fade”. Hän kiersi yhtyeen kanssa Songs for the Deaf -albumin kiertueella.
Yhteistyö Isobel Campbellin kanssa

Lanegan teki yhteistyötä Belle & Sebastian -yhtyeen aiemman laulajan Isobel Campbellin kanssa EP:n ja kolmen albumin verran. Vuonna 2004 ilmestyi Time Is Just the Same -EP. Albumit ovat Ballad of the Broken Seas (2006), Sunday at Devil Dirt (2008) ja uusin Hawk (2010).
Sooloalbumit

The Winding Sheet (1990)
Whiskey for the Holy Ghost (1994)
Scraps at Midnight (1998)
I’ll Take Care of You (1999)
Field Songs (2001)
Here Comes That Weird Chill (2003,  EP)
Bubblegum (2004)
Blues Funeral (2012)
Dark Mark Does Christmas 2012 (2012)
Imitations (2013)
Phantom Radio (2014)
Gargoyle (2017)
Somebody’s Knocking (2019)
Straight Songs of Sorrow (2020)
Aiheesta muualla

Laneganin virallinen kotisivu
Maailman matkailujärjestö

| Maailman matkailujärjestö |
| --- | --- |
  Organización Mundial del Turismo  United Nations World Tourism Organization  Organisation mondiale du tourisme  Всемирная туристская организация  منظمة السياحة العالمية تابعة للأمم المتحدة  


Perustettu:  1975
Toimiala:  matkailu
Päämaja:  Madrid, Espanja
Jäsenet:  155 jäsenvaltiota
Puheenjohtaja:  Zurab Pololikashvili ( Georgia)
Aiheesta muualla
Sivusto
Infobox OKNimi-testi OK: 
Maailman matkailujärjestö (engl. UN Tourism; vuoteen 2023 asti World Tourism Organization, UNWTO) on Yhdistyneiden kansakuntien alainen järjestö. Maailman matkailujärjestö perustettiin vuonna 1975 hallitusten väliseksi järjestöksi. Järjestön tavoitteena on edistää ja kehittää matkailua sekä edistää näin taloudellista kehitystä ja kansainvälistä yhteisymmärrystä.
Pääjohtajat

| virka-aika | puheenjohtaja | maa |
| --- | --- | --- |
| 1975–1985 |  Robert Lonati |  Ranska |
| 1986–1989 | Willibald Pahr |  Itävalta |
| 1990–1996 | Antonio Enriquez Savignac |  Meksiko |
| 1998–2009 | Francesco Frangialli |  Ranska |
| 2010–2017 | Taleb Rifai |  Jordania |
| 2018– | Zurab Pololikashvili |  Georgia |
L’Hôpitalin sääntö

Guillaume de l’Hôpital, jonka mukaan l’Hôpitalin sääntö on nimetty.
Johann Bernoulli, jonka uskotaan kehittäneen l’Hôpitalin säännön.
L’Hôpitalin sääntö (joskus muodossa l’Hospitalin) on 1600-luvun lopulla kehitetty, ranskalaisen matemaatikon Guillaume de l’Hôpitalin mukaan nimetty matemaattinen menetelmä, jossa epämääräistä muotoa olevia raja-arvoja laskettaessa käytetään apuna derivaattaa. L’Hôpital julkaisi säännön vuonna 1696 kirjassaan Analyse des Infiniment Petits pour l’Intelligence des Lignes Courbes. L’Hôpitalin säännön on itse asiassa kehittänyt l’Hôpitalin opettaja, sveitsiläinen matemaatikko Johann Bernoulli. L’Hôpital ja Bernoulli kirjoittivat sopimuksen, jonka mukaan l’Hôpital sai korvausta vastaan käyttää Bernoullin matemaattisia tuloksia vapaasti omissa nimissään. Ylioppilastutkintolautakunta ei lähtökohtaisesti salli menetelmän käyttöä suomalaisessa ylioppilaskokeessa, jollei sitä ole koesuorituksessa perustellen johdettu.
Olkoot funktiot  f ja  g derivoituvia (ja täten myös jatkuvia) välillä  A\smallsetminus \{a\}, missä  A on avoin väli, joka sisältää pisteen  a, mikäli  a ei ole  \infty  eikä  -\infty . Siis  a voi olla tässä muotoa  b,b+,b-,\infty  tai  -\infty  (epäoleelliset raja-arvot), jossa  b+ ja  b- tarkoittavat funktion toispuoleisia raja-arvoja pisteessä  b. Oletetaan lisäksi, että
Nyt l’Hôpitalin säännön mukaan seuraava on tosi: näiden funktioiden osamäärän raja-arvo  L kohdassa  a on sama kuin funktioiden derivaattojen osamäärän raja-arvo samassa kohdassa. Matemaattisin merkinnöin ilmaistuna saamme jälkimmäisestä lauseesta
Sääntöä voidaan soveltaa useita kertoja peräkkäin, mutta säännön soveltamisen ehdot on tarkastettava tällöin joka sovelluskerralla uudelleen. Sääntö muun muassa helpottaa raja-arvojen laskemista, kun funktioiden derivaattojen raja-arvot on helpompi laskea kuin itse funktioiden, etenkin kun derivaattojen arvot pisteessä  \scriptstyle a poikkeavat nollasta. Sääntö voidaan laajentaa myös koskemaan toispuoleisia sekä äärettömiä raja-arvoja.
l’Hôpitalin säännön todistus

Todistetaan l’Hôpitalin sääntö differentiaalilaskennan väliarvolauseen avulla.
Tapaus 1: Oletetaan, että piste  a on äärellinen.
Määritellään  f(a)=g(a)=0, jolloin funktiot  f ja  g ovat jatkuvia pisteessä  a. Valitaan nyt piste  x niin läheltä pistettä  a, että funktiot  f ja  g toteuttavat differentiaalilaskennan väliarvolauseen oletukset välillä  [a,x] (tai  [x,a], jos  x<a).
Nyt saadaan
missä  \xi \in (a,x) (tai  \xi \in (x,a), jos  x<a).
Lisäksi  g'(x)\neq 0 jossain pisteen  a ympäristössä ( x\neq a). 
Differentiaalilaskennan väliarvolauseen mukaan
kun  |x-a|\neq 0 on tarpeeksi pieni.
Kun nyt  x\to a, niin myös  \xi \to a, joten väite seuraa yllä olevasta yhtälöstä.
Sama on voimassa myös toispuoleisten raja-arvojen tapauksessa.
Tapaus 2: Oletetaan, että  a=\pm \infty .
Merkitään  t={\frac {1}{x}}, jolloin todistus menee vastaavasti kuin tapauksessa 1.
Tällöin
Todistus tapauksessa  \displaystyle {\lim _{x\to \infty }{g(x)\to \infty }}

Olkoot funktiot  f ja  g derivoituvia välillä  (a,\infty ),  \displaystyle {\lim _{x\to \infty }{g(x)\to \infty }} ja  \displaystyle {\lim _{x\to \infty }{\frac {f'(x)}{g'(x)}}=L\in \mathbb {R} }. Täten jollakin  b_{1}\geq a pätee  g(x)>0 ja  g'(x)\neq 0, kun  x>b_{1}. Koska  \displaystyle {\lim _{x\to \infty }{g(x)}=\infty }, niin  g(x) on aidosti kasvava, kun  x>b_{1}.
Olkoon  \varepsilon >0. On olemassa  b_{2}>b_{1} siten, että
Koska  g(z) on aidosti kasvava, kun  z>b_{2}, niin  g(x)-g(y)>0, kun  x>y>b_{2}. Cauchyn yleisen väliarvolauseen nojalla
Täten
Kun  y on kiinnitetty, niin
ja
Täten on olemassa  b_{3}>y siten, että
On myös olemassa  b_{4}>b_{3} siten, että
Tällöin
eli
Siis  \displaystyle {\lim _{x\to \infty }{\frac {f(x)}{g(x)}}=L=\lim _{x\to \infty }{\frac {f'(x)}{g'(x)}}}.  \square
Esimerkkejä l’Hôpitalin säännön käytöstä

Käytetään merkintää == osoittamaan l’Hôpitalin säännön soveltamista esimerkeissä.
Varsin klassinen esimerkki lauseen käytöstä on funktioiden  \sin {x} ja  x osamäärän raja-arvo:
Esimerkki tilanteesta, jossa osamäärä on epämääräistä muotoa  0/0. L’Hôpitalin säännön soveltaminen ensimmäisen kerran antaa yhä epämääräistä muotoa olevan raja-arvon. Tämä saadaan kuitenkin lasketuksi soveltamalla sääntöä yhteensä kolme kertaa:
Esimerkki säännön käytöstä tilanteessa, jossa osamäärä on epämääräistä muotoa  \infty /\infty :
Esimerkkejä l’Hôpitalin säännön käytöstä > Ongelmatapauksia

Ennen l’Hôpitalin säännön käyttämistä on tärkeää tarkistaa, että osamäärä on varmasti epämääräistä muotoa. Tämä unohtuu helposti, jos l’Hôpitalin sääntöä käytetään raja-arvoa laskettaessa useita kertoja peräkkäin. Lasketaan raja-arvo
Joskus l’Hôpitalin säännön käyttäminen johtaa takaisin alkuperäiseen muotoon:
Toinen esimerkki tapauksesta, jossa l’Hôpitalin säännön käyttäminen ei johda mihinkään:
1230

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Laulukokoelma Carmina Burana kirjoitettiin muistiin
Syntyneitä

Rukn al-Din Khurshah, nizarien imaami (k. 1257)
Kuolleita

Börte, mongolien kuningatar, Tšingis-kaanin ensimmäinen puoliso (s. 1161)
Aimeric de Peguilhan, ranskalainen trubaduuri.
L’Hospitalet de Llobregat

| L’Hospitalet de Llobregat Hospitalet de Llobregat (espanjaksi) |
| --- | --- |

 lippu:  vaakuna
 L’Hospitalet de Llobregat
 Koordinaatit: 41°21′32″N, 2°5′57.9″E 
Valtio:  Espanja
Itsehallintoalue:  Katalonia
Maakunta:  Barcelona
Comarca:  Barcelonés
Pinta-ala:  
 – Kokonaispinta-ala:  12,50 km²
Väkiluku (1.1.2016):  254 804
 – Väestötiheys:  20 000 as./km²
 
 www.l-h.cat 
Infobox OKVirheellinen NIMI-arvo: 
L’Hospitalet de Llobregat tai lyhyemmin L’Hospitalet tai Hospitalet on kaupunki Barcelonan maakunnassa, Kataloniassa. Se sijaitsee Barcelonan eteläpuolella ja on kasvanut niin kiinni Barcelonaan, ettei siirtymistä yhdestä kaupungista toiseen edes huomaa. Llobregat-joki virtaa aivan kaupungin tuntumassa, mistä syystä joen nimi esiintyy myös itse kaupungin nimessä.
Hospitaletissa on noin 255 000 asukasta,  mikä tekee siitä Katalonian toiseksi suurimman kaupungin asukasluvun mukaan laskettuna.